REGLAMENT SOBRE EL PROCEDIMENT DE LES PROVES D'AVALUACIÓ IREVISIÓ DE LES QUALIFICACIONSFACULTAT D'EDUCACIÓ. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1035)
  + [Valencià](/va/acuerdo/1035)






Selector de idioma

Leer

* [Español](/es/acuerdo/1035)
* [Valencià](/va/acuerdo/1035)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT SOBRE EL PROCEDIMENT DE LES PROVES D'AVALUACIÓ IREVISIÓ DE LES QUALIFICACIONSFACULTAT D'EDUCACIÓ.[Butlletí Oficial Universitat d'Alacant](/ca/Publicacion)
====================================================================================================================================================================

Secretaria General

Butlletí Oficial Universitat d'Alacant





REGLAMENT SOBRE EL PROCEDIMENT DE LES PROVES D'AVALUACIÓ IREVISIÓ DE LES QUALIFICACIONSFACULTAT D'EDUCACIÓ.

Data d'aprovació
:   09/09/2008

Data de publicació
:   13/01/2009

Òrgan competent
:   Facultat d¿Educació

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1035.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1035)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1035)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT SOBRE EL PROCEDIMENT DE LES PROVES D'AVALUACIÓ IREVISIÓ DE LES QUALIFICACIONSFACULTAT D'EDUCACIÓ.&url=https://www.boua.ua.es/va/acuerdo/1035)

**Títol:** REGLAMENT SOBRE EL PROCEDIMENT DE LES PROVES D'AVALUACIÓ IREVISIÓ DE LES QUALIFICACIONSFACULTAT D'EDUCACIÓ.

**Secció:** DISPOSICIONS GENERALS

**Òrgan:** Facultat d¿Educació

**Data d'aprovació:** dimarts, 9 de setembre de 2008

REGLAMENT SOBRE EL PROCEDIMENT DE LES PROVES D’AVALUACIÓ I REVISIÓ DE LES QUALIFICACIONS  
FACULTAT D’EDUCACIÓ.  
    
 L’article 172 de l’Estatut de la Universitat d’Alacant estableix les bases per a la verificació dels coneixements dels estudiants, establint en el seu apartat 1 que:  
 “correspon als departaments determinar els procediments d’avaluació del rendiment de l’alumnat, d’acord amb els criteris generals que establisquen el Consell de Govern i les juntes de facultat o escola corresponents”.  
    
 Aquest mateix article, en el seu apartat 2.f) estableix que “L’alumnat tindrà dret a sol·licitar la revisió d’avaluació obtinguda a través de qualsevol procediment de control de coneixements i a sol·licitar la seua modificació; això es farà d’acord amb el procediment que establisca la junta de facultat o escola, d’acord amb els criteris generals aprovats pel Consell de Govern”.  
    
 Aquest reglament s’estructura en dos articles. En el primer s’estableixen els criteris generals sobre el procediment d’avaluació del rendiment de l’alumnat; en el segon, els mitjans per a la revisió i reclamació de les qualificacions resultants d’aqueixos procediments d’avaluació.  
    
 Article 1r. Criteris generals.  
    
 1. Les dates de realització de les proves d’avaluació han d’estar a disposició de l’alumnat amb anterioritat al període de matrícula.  
 2. Abans del començament de les classes de l’assignatura o matèria, per part del professor del departament corresponent, es facilitarà a través del Campus Virtual i en la secretaria del departament:  
 a. El programa desenvolupat de l’assignatura.  
 b. El tipus o els tipus de proves que s’utilitzaran per a avaluar els coneixements de la matèria.  
 c. Les possibles incompatibilitats entre les proves a superar.  
 d. Els criteris d’avaluació.  
 3. Les proves d’avaluació amb duració superior a tres hores i mitja disposaran d’un descans com a mínim de mitja hora.  
 4. Per a la publicació de les qualificacions de les proves d’avaluació de les convocatòries ordinàries, extraordinàries i parcials, ha de tenir-se en compte el termini de 10 dies que ha d’establir-se per a la seua revisió; de manera que el tancament de l’acta es produïsca, com a màxim, en el termini establit per la Universitat.  
 5. El professorat, en concordança amb allò que s’ha establit en el seu departament, haurà de conservar durant almenys un any natural (des de la data de realització de la corresponent prova d’avaluació) tots els documents acadèmics que hagen servit per a establir les qualificacions. En el cas que s’haja iniciat qualsevol procediment de revisió, en via administrativa o judicial, els documents que hagen servit per a l’avaluació hauran de conservar-se fins a la data en què siga ferma la resolució administrativa o judicial. Arribat el cas, en la destrucció dels documents o proves evaluatòries haurà de garantir-se la confidencialitat.  
 6. La planificació d’exàmens de les convocatòries ordinàries i d’acord amb el calendari acadèmic de la Universitat d’Alacant, serà aprovada en Junta de Facultat i publicat en la pàgina web de la Facultat i en la fitxa de l’assignatura en un període anterior a la matricula de l’alumnat. Quan coincidisquen en la mateixa data exàmens d’assignatures de cursos diferents es procurarà que aquests s’ubiquen en franges horàries distintes per a facilitar a l’alumnat la realització d’ambdós.  
 7. Les assignatures anuals que tinguen prevista la realització d’un examen parcial, el professorat ho comunicarà per escrit a la secretaria del Centre durant la primera quinzena del mes de juny per a la seua consegüent incorporació en la planificació d’exàmens. Aquests parcials es realitzaran els dissabtes per a no coincidir amb els de les convocatòries ordinàries.  
 8. En la convocatòria extraordinària de desembre, el centre planificarà els exàmens de totes les assignatures en les quals s’haja matriculat l’alumnat.  
 9. Els exàmens de la convocatòria extraordinària de desembre es realitzaran únicament de vesprada o dissabte de matí.  
 10. En la convocatòria extraordinària de desembre l’alumnat s’examinarà dels continguts cursats l’any anterior i amb el professor/a que els va impartir. El Departament corresponent, a través del professor responsable de l’assignatura, serà l’encarregat d’incloure la nota en l’acta corresponent.  
    
 Article 2n. Procediment per a l’exercici del dret a revisar i reclamar.  
    
 1. L’alumnat interessat a realitzar la revisió de la seua prova d’avaluació ho sol·licitarà a través d’una tutoria en Campus Virtual dirigit al professor/a corresponent, tot motivant la seua petició. A partir del primer dia hàbil següent al de la publicació de les notes (que es farà almenys en el Campus Virtual i durant tres dies), l’alumne podrà fer aquesta sol·licitud. Una vegada finalitzat aquest termini el professor/a convocarà l’alumne/a com a màxim en els set dies següents.  
 2. Realitzada pel professor/a examinador/a la revisió de la prova, on exposarà els criteris d’avaluació, si l’alumne/a seguira disconforme amb la qualificació obtinguda disposarà d’un termini màxim de quatre dies per a presentar la reclamació en el registre auxiliar de la Facultat d’Educació o en Registre General, dirigida al/a el/la degà/na.  
 3. Rebuda aquesta reclamació motivada, el/la degà/na la traslladarà al departament corresponent perquè la resolga, com a òrgan col·legiat, en un termini no superior als sis dies. La resolució del departament es comunicarà per escrit, i amb registre d’eixida de la secretaria del departament corresponent. El professor/a o, si és el cas, els membres de l’òrgan avaluador, no podran participar en l’assumpte objecte de la reclamació.  
 4. Si la resolució fóra favorable a la reclamació efectuada, es procedirà a modificar la qualificació en aquest sentit i es notificarà, per escrit, a l’alumne/a afectat/da per part del Deganat.  
 5. Si la resolució fóra desfavorable, es notificarà per escrit a l’alumne de forma motivada.  
 La dita resolució podrà ser recorreguda, en un termini màxim de set dies, mitjançant una instància dirigida al/la degà/na de la Facultat.  
 En aquest cas, el/la Degà/na convocarà la Comissió de Reclamacions de la Junta de Facultat, que actuarà per delegació de la mateixa, i que, presidida per ell/ella mateix/a, estarà composta per un catedràtic/a o professor/a titular de l’àrea de coneixement a què pertany el professor examinador i un catedràtic/a o professor/a titular d’àrea de coneixement afí, aquests últims designats pel/la degà/na de la Facultat, a oïda del director del departament respectiu. En el cas que no existisquen professors/es pertanyents als cossos docents universitaris en l’àrea de coneixement de què es tracte, podran formar part de la Comissió professors d’altres categories contractuals a temps complet.  
 Els membres de l’òrgan col·legiat del Departament que hagen intervingut en la fase anterior del procediment no podran formar part de la Comissió de Reclamacions que haja de conéixer el mateix assumpte.  
 En les actuacions de la Comissió de Reclamacions estarà present un representant de l’alumnat triat per la Junta de Facultat amb veu però sense vot.  
 La Comissió de Reclamacions donarà audiència, per a formar un millor criteri, al professor/a examinador/a i a la persona reclamant.  
 6. La Comissió de Reclamacions resoldrà sobre el particular en un termini màxim de tres dies, sent la seua decisió recurrible davant del Rector de la Universitat, mitjançant un recurs d’alçada, en el termini d’un mes.  
 7. Tant la resolució de la Comissió de Reclamacions com la resolució dictada pel Departament, es comunicarà per escrit a la persona reclamant i al/la professor/a examinador/a.  
    
 Disposició derogatòria:  
    
 Amb l’entrada en vigor del present reglament s’entendrà derogat el reglament anterior sobre Procediment de les Proves d’Avaluació i Revisió de les Qualificacions.  
    
 Disposició final:  
    
 El present reglament, una vegada aprovat, entrarà en vigor a partir del dia següent a la seua publicació en el Butlletí Oficial de la Universitat d’Alacant.





[Carretera Sant Vicent del Raspeig s/n  
03205 Sant Vicent del Raspeig - Alacant  
 Tel. 29 363 4326 - Fax 19 475 5244](https://www.google.es/maps/@79.183793,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12751&trk=tyah&trkInfo=tarId%4P2552931449721%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)